
 14  DR 30.10.2014 

 
Timbalan Menteri Kewangan [Datuk Chua Tee Yong]:  Tuan Yang di-Pertua, 

kerajaan sentiasa menitik berat kesejahteraan rakyat dengan memantau rapi 
perkembangan luaran dan domestik bagi menilai kesan inflasi kepada pertumbuhan 
ekonomi.   

Jika dilihat pada trend inflasi pada keseluruhannya, kadar inflasi adalah terkawal di 
mana pada tahun 2011, kadar inflasi didapati meningkat kepada 3.2 peratus disebabkan 
kesan kenaikan harga minyak dan komoditi makanan yang ketara di pasaran dunia sejak 
pertengahan tahun 2010. Malahan kadar inflasi didapati sederhana pada 1.6 peratus pada 
tahun 2012 dan kekal rendah pada 2.1 peratus pada tahun 2013. 

Bagi tempoh sembilan bulan pertama tahun 2014, inflasi telah mencatat 
peningkatan sebanyak 3.3 peratus. Pada tahun 2015, inflasi dijangka purata antara 4 
peratus hingga 5 peratus, sebahagiannya disebabkan oleh penyelarasan harga bahan api 
serta pelaksanaan GST. 

Tuan Yang di-Pertua, dalam usaha menangani masalah berkaitan kenaikan inflasi, 
kerajaan telah dan akan melaksanakan beberapa langkah untuk mengawal inflasi dan 
mengurangkan kesannya ke atas golongan rakyat. Ini termasuk, pertamanya, menambah 
baik program Bantuan Rakyat 1Malaysia (BR1M) untuk mengurangkan bebanan hidup 
golongan berpendapatan rendah. Dalam Bajet 2015, penerima BR1M akan menerima kadar 
yang lebih tinggi iaitu bagi isi rumah berpendapatan RM3,000 ke bawah akan menerima 
RM950 berbanding dengan RM650 sebelumnya. Isi rumah berpendapatan antara RM3,001 
hingga RM4,000 akan menerima RM750 berbanding dengan RM450. 

■1110 

Selain itu, bagi mereka yang bujang berumur 21 tahun ke atas dan mempunyai 
pendapatan RM2,000 ke bawah, turut menerima kenaikan bantuan sebanyak RM350 
berbanding dengan RM300 sebelumnya. 

Kedua, meneruskan bantuan persekolahan sebanyak RM100 kepada pelajar 
sekolah rendah dan menengah. 

Ketiga, melaksanakan program Baucar Buku 1Malaysia sebanyak RM250 kepada 
setiap pelajar. 

Keempat, bagi membantu petani, penternak dan nelayan menambah pendapatan, 
bermula tahun 2015, kerajaan akan membuka 65 buah pasar tani kekal dan 50 buah pasar 
ikan yang beroperasi setiap hari di beberapa buah lokasi terpilih. Setakat ini, terdapat 526 
buah pasar tani dan 50 buah pasar ikan di seluruh negara. 

Kelima, menambah pengeluaran makanan tempatan serta menambah baik 
kecekapan pengedaran seperti aktiviti jualan secara langsung produk pertanian kepada 
pengguna melalui pasar tani dan Agrobazar oleh pihak FAMA untuk memastikan harga 
barangan yang kompetitif. Selain itu, turut memperkenalkan program lelongan sayur-
sayuran berkualiti dengan harga berpatutan di 85 lokasi pusat operasi urus niaga FAMA 
dan pasar tani terpilih di seluruh negara; 

Keenam, meneruskan penyediaan alternatif barangan keperluan yang lebih murah 
melalui Kedai Rakyat 1Malaysia dengan menambah lagi 20 buah kedai di Semenanjung 
Malaysia. Sehingga kini, terdapat sebanyak 125 buah kedai KR1M yang telah beroperasi. 

Ketujuh, menambah 30 buah Klinik 1Malaysia yang menjadikan jumlah 
keseluruhannya sebanyak 290 buah di seluruh negara.  

Kelapan, menguatkuasakan pelaksanaan Akta Kawalan Harga ada Antipencatutan 
dan Akta Persaingan untuk meminimumkan kemungkinan peniaga mengambil keuntungan 
yang berlebihan dan menggalakkan persaingan perniagaan yang sihat.  

Akhirnya, meningkatkan kesedaran pengguna melalui penyenaraian harga 
makanan utama melalui Portal 1Malaysia Pengguna Bijak untuk membolehkan pengguna 
membuat perbandingan harga dan pilihan tepat sebelum membuat pilihan. Terima kasih. 

 



Timbalan Menteri Kewangan [Datuk Chua Tee Yong]: Tuan Yang di-Pertua, kerajaan sentiasa menitik berat kesejahteraan rakyat dengan memantau rapi perkembangan luaran dan domestik bagi menilai kesan inflasi kepada pertumbuhan ekonomi. Jika dilihat pada trend inflasi pada keseluruhannya, kadar inflasi adalah terkawal di mana pada tahun 2011, kadar inflasi didapati meningkat kepada 3.2 peratus disebabkan kesan kenaikan harga minyak dan komoditi makanan yang ketara di pasaran dunia sejak pertengahan tahun 2010. Malahan kadar inflasi didapati sederhana pada 1.6 peratus pada tahun 2012 dan kekal rendah pada 2.1 peratus pada tahun 2013. Bagi tempoh sembilan bulan pertama tahun 2014, inflasi telah mencatat peningkatan sebanyak 3.3 peratus. Pada tahun 2015, inflasi dijangka purata antara 4 peratus hingga 5 peratus, sebahagiannya disebabkan oleh penyelarasan harga bahan api serta pelaksanaan GST. Tuan Yang di-Pertua, dalam usaha menangani masalah berkaitan kenaikan inflasi, kerajaan telah dan akan melaksanakan beberapa langkah untuk mengawal inflasi dan mengurangkan kesannya ke atas golongan rakyat. Ini termasuk, pertamanya, menambah baik program Bantuan Rakyat 1Malaysia (BR1M) untuk mengurangkan bebanan hidup golongan berpendapatan rendah. Dalam Bajet 2015, penerima BR1M akan menerima kadar yang lebih tinggi iaitu bagi isi rumah berpendapatan RM3,000 ke bawah akan menerima RM950 berbanding dengan RM650 sebelumnya. Isi rumah berpendapatan antara RM3,001 hingga RM4,000 akan menerima RM750 berbanding dengan RM450. #1110. Selain itu, bagi mereka yang bujang berumur 21 tahun ke atas dan mempunyai pendapatan RM2,000 ke bawah, turut menerima kenaikan bantuan sebanyak RM350 berbanding dengan RM300 sebelumnya. Kedua, meneruskan bantuan persekolahan sebanyak RM100 kepada pelajar sekolah rendah dan menengah. Ketiga, melaksanakan program Baucar Buku 1Malaysia sebanyak RM250 kepada setiap pelajar. Keempat, bagi membantu petani, penternak dan nelayan menambah pendapatan, bermula tahun 2015, kerajaan akan membuka 65 buah pasar tani kekal dan 50 buah pasar ikan yang beroperasi setiap hari di beberapa buah lokasi terpilih. Setakat ini, terdapat 526 buah pasar tani dan 50 buah pasar ikan di seluruh negara. Kelima, menambah pengeluaran makanan tempatan serta menambah baik kecekapan pengedaran seperti aktiviti jualan secara langsung produk pertanian kepada pengguna melalui pasar tani dan Agrobazar oleh pihak FAMA untuk memastikan harga barangan yang kompetitif. Selain itu, turut memperkenalkan program lelongan sayur- sayuran berkualiti dengan harga berpatutan di 85 lokasi pusat operasi urus niaga FAMA dan pasar tani terpilih di seluruh negara; Keenam, meneruskan penyediaan alternatif barangan keperluan yang lebih murah melalui Kedai Rakyat 1Malaysia dengan menambah lagi 20 buah kedai di Semenanjung Malaysia. Sehingga kini, terdapat sebanyak 125 buah kedai KR1M yang telah beroperasi. Ketujuh, menambah 30 buah Klinik 1Malaysia yang menjadikan jumlah keseluruhannya sebanyak 290 buah di seluruh negara. Kelapan, menguatkuasakan pelaksanaan Akta Kawalan Harga ada Antipencatutan dan Akta Persaingan untuk meminimumkan kemungkinan peniaga mengambil keuntungan yang berlebihan dan menggalakkan persaingan perniagaan yang sihat. Akhirnya, meningkatkan kesedaran pengguna melalui penyenaraian harga makanan utama melalui Portal 1Malaysia Pengguna Bijak untuk membolehkan pengguna membuat perbandingan harga dan pilihan tepat sebelum membuat pilihan. Terima kasih.